Žitorađa
Žitorađa je grad i sjedište istoimene općine u Srbiji. Po podacima iz 2004. općina zauzima površinu od 214 km2. Po podacima iz 2002. u općini je živjelo 18.207 stanovnika, a u samom gradu 3.543 stanovnika. Općina Žitorađa nalazi se na jugoistoku Srbije, u Topličkom okrugu, na udaljenosti 10 km od koridora 10 koji povezuje Srbiju sa Sjevernom Makedonijom, Grčkom i dalje sa istokom. Općina se nalazi na udaljenosti 35 km jugozapadno od Niša, i gravitira Nišu kao ekonomskom, političkom i kulturnom centru. U strukturi privrede općine Žitorađa dominantno mjesto zauzima poljoprivreda. U strukturi poljoprivrede posljednjih godina primat zauzima proizvodnja ranog povrća iz plastenika i proizvodnja lubenica. Razvijeno je voćarstvo, a također su zastupljene i sve ostale kulture.